**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TURTO INVESTAVIMO IR PERDAVIMO**

**VŠĮ LAZDIJŲ SPORTO CENTRUI**

2021 m. rugsėjo 29 d. Nr. 34-893

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 10 straipsnio 1 dalies 16 punktu, 8 dalimi, 13 straipsnio 2 ir 3 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 7 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. 5TS-911 „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, atsižvelgdama į Lazdijų rajono savivaldybės administracijos direktoriaus 2021-09-20 pasiūlymą Nr. 1-2699 „Dėl Lazdijų rajono savivaldybės materialiojo turto investavimo į VšĮ Lazdijų sporto centrą“ ir į viešosios įstaigos Lazdijų sporto centro 2021-09-10 prašymą Nr. LSCD3-64 „Dėl savivaldybei priklausančio nekilnojamojo turto investavimo“, Lazdijų rajono savivaldybės taryba nusprendžia:

1. Patvirtinti investuojamo ir perduodamo Lazdijų rajono savivaldybės turto, kaip turtinio įnašo, viešajai įstaigai Lazdijų sporto centrui ekonominį ir socialinį pagrindimą pagal 1 priedą.

2. Investuoti ir perduoti viešajai įstaigai Lazdijų sporto centrui kaip Lazdijų rajono savivaldybės turtinį įnašą, didinant šios įstaigos dalininkų kapitalą, šį Lazdijų rajono savivaldybės nuosavybės teise priklausantį turtą pagal 2 priedą.

3. Nustatyti, kad šio sprendimo 2 priede nurodytas turtas viešajai įstaigai Lazdijų sporto centrui perduodamas pagal notarinės formos turto perdavimo sutartį.

4. Įgalioti Lazdijų rajono savivaldybės administracijos direktorių pasirašyti šio sprendimo 3 priede nurodyto turto perdavimo sutartį.

5. Padidinti viešosios įstaigos Lazdijų sporto centro dalininkų kapitalą investuojamo ir perduodamo įstaigai turto verte **–** 943 937 (devyni šimtai keturiasdešimt trys tūkstančiai devyni šimtai trisdešimt septyni)Eur (nuo 421 006,28 Eur iki 1 364 943,28 Eur).

6. Įpareigoti:

6.1. viešąją įstaigą Lazdijų sporto centrą, padidinus įstaigos dalininkų kapitalą, apie tai raštu informuoti Lazdijų rajono savivaldybės administracijos Centralizuotą buhalterinės apskaitos ir Biudžeto, finansų ir turto valdymo skyrius;

6.2. Lazdijų rajono savivaldybės administracijos Centralizuotos buhalterinės apskaitos skyrių įtraukti į apskaitą Lazdijų rajono savivaldybės, kaip viešosios įstaigos Lazdijų sporto centro savininkės, šio sprendimo 2 punkte nurodytą turtinį įnašą.

7. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

J. Galvanauskienė, tel. (8 656) 07 519

Lazdijų rajono savivaldybės tarybos

2021 m. spalio d.

sprendimo Nr.

1 priedas

**INVESTUOJAMO IR PERDUODAMO LAZDIJŲ RAJONO SAVIVALDYBĖS TURTO, KAIP TURTINIO ĮNAŠO, VIEŠAJAI ĮSTAIGAI LAZDIJŲ SPORTO CENTRUI EKONOMINIS IR SOCIALINIS PAGRINDIMAS**

Vadovaujantis Lietuvos Respublikos vietos savivaldos įstatymo 8 straipsnio 5 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalimi, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 5, 7, 8 ir 9 punktais, siekiant aktyviau plėtoti sportą Lazdijų rajono savivaldybės teritorijoje, numatoma investuoti ir perduoti Lazdijų rajono savivaldybės materialųjį turtą, nurodytą šio sprendimo 2 priede kaip turtinį įnašą viešajai įstaigai Lazdijų sporto centrui didinant šios įstaigos dalininkų kapitalą, kurio vertė nustatyta uždarosios akcinės bendrovės „Marleksa“ 2021-08-31 parengtoje Kilnojamojo ir nekilnojamojo turto vertinimo ataskaitoje Nr. NT21-07-42, yra 943937 (devyni šimtai keturiasdešimt trys tūkstančiai devyni šimtai trisdešimt septyni) eurai.

Lietuvos Respublikos vietos savivaldos įstatymo 6 straipsnio 8 punkte yra nustatyta savarankiškoji savivaldybių funkcija – ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas.

Lazdijų rajono savivaldybė yra atsakinga už viešųjų paslaugų teikimą gyventojams. Lazdijų rajono savivaldybės institucijos ir administracija viešųjų paslaugų neteikia. Jas teikia biudžetinės ir viešosios įstaigos, savivaldybės įmonės, akcinės bendrovės ir kiti subjektai. Nuo 2014 m. liepos 1 d. VšĮ Lazdijų sporto centro teisinis statusas – viešoji įstaiga, turinti viešojo juridinio asmens statusą (kodas 190613858), ūkinį, finansinį, organizacinį ir teisinį savarankiškumą. Lazdijų rajono savivaldybėje kūno kultūros ir sportinės veiklos skatinimo paslaugas teikia viešoji įstaiga Lazdijų sporto centras. Lazdijų rajono savivaldybė yra viešosios įstaigos Lazdijų sporto centras savininkė. Tai Lazdijų rajono savivaldybės neformaliojo švietimo įstaiga, vykdanti neformaliojo vaikų švietimo ir formalųjį švietimą papildančio ugdymo programas. Mokymo forma – grupinio ir pavienio mokymosi, mokymo kalba – lietuvių. VšĮ Lazdijų sporto centro paskirtis – sudaryti sąlygas vaikų, jaunimo ir suaugusiųjų saviraiškai per sportą, organizuoti fizinio ugdymo ir sportinę veiklą Lazdijų rajono savivaldybėje. VšĮ Lazdijų sporto centro veiklos tikslas – skatinti vaikų ir suaugusiųjų sporto saviraišką, ieškoti talentingų sportininkų, sporto mokslo bei medicinos specialistų parengtomis bei praktikoje patvirtintomis priemonėmis rengti sportininkus, galinčius deramai atstovauti Lazdijų rajono savivaldybei šalies čempionatuose ir pirmenybėse bei tarptautiniuose sporto renginiuose. Lazdijų rajono savivaldybės taryba 2021 m. balandžio 30 d. sprendimu Nr. 5TS-764 „Dėl pavedimo“ pavedė viešajai įstaigai Lazdijų sporto centrui laikinai administruoti Lazdijų hipodromą, esantį Lazdijų r. sav., Lazdijų sen., Buktos k. 2. 2021-05-11 Lazdijų rajono savivaldybės materialiojo turto perdavimo–priėmimo aktu Nr.14-69 savivaldybės turtas perduotas administruoti viešajai įstaigai Lazdijų sporto centrui. Šiuo metu įstaiga prižiūri hipodromą ir patiria tiktai išlaidas. VšĮ Lazdijų sporto centre įvestas naujas žirgų lenktynių specialisto etatas, kuris atsakingas už žirginio sporto veiklos vykdymą Dzūkijos hipodrome. Dzūkijos hipodrome vykdomos edukacijos, vaikai ir kiti lankytojai supažindinami su žirginiu sportu ir jo tradicijomis.

Šiuo sprendimu į viešąją įstaigą Lazdijų sporto centrą investuojamas nekilnojamasis turtas įstaigai neperduodamas pagal turto patikėjimo sutartį ar panaudos pagrindais todėl, kad viešoji įstaiga Lazdijų sporto centras, vykdydamas savo įstatuose numatytą veiklą, minėtą turtą numato išnuomoti ar teisės aktų nustatyta tvarka kitaip perduoti tretiesiems asmenims, o norint turtą, perduotą pagal turto patikėjimo sutartį ar panaudos pagrindais, išnuomoti ar teisės aktų nustatyta tvarka kitaip perduoti tretiesiems asmenims, reikalinga gauti turto savininko sutikimą. Keičiantis nekilnojamojo turto nuomininkams, kiekvieną kartą reikėtų gauti turto savininko sutikimą.

Perdavus viešajai įstaigai Lazdijų sporto centrui Lazdijų rajono savivaldybei nuosavybės teise priklausantį turtą, bus užtikrinta veiksmingesnė įstaigos veikla, intensyvės gyventojų kūno kultūros ir sportinės veiklos ugdymas ir ne tik Lazdijų rajono savivaldybės centre – Lazdijų mieste, bet ir kaimiškose vietovėse, sudarytos geresnės darbo sąlygos įstaigos darbuotojams ir viešosios įstaigos Lazdijų sporto centro lankytojams, bus puoselėjamas žirginis sportas, racionaliau valdomas ir prižiūrimas turtas.

Šio turto investavimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 5, 7, 8 ir 9 punktuose nurodytus kriterijus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės tarybos

2021 m. spalio d.

sprendimo Nr.

2 priedas

**INVESTUOJAMO IR PERDUODAMO VIEŠAJAI ĮSTAIGAI LAZDIJŲ SPORTO CENTRUI LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO, KAIP TURTINIO ĮNAŠO, SĄRAŠAS**

|  |  |  |  |  |  |
| --- | --- | --- | --- | --- | --- |
| Eil.  Nr. | Nekilnojamojo turto pavadinimas | Adresas | Unikalus Nr. ir inventorinis Nr. | Kiekis  (vnt.) | Rinkos vertė (Eur) |
| 1 | Pastatas-tribūna | Lazdijų r. sav., Lazdijų sen., Buktos k. 2 | unikalus Nr. 4400-2038-2127, inventorinis Nr. CA-00000711 | 1 | 81320 |
| 2 | Šilumos tinklai- geoterminis šildymas | Lazdijų r. sav., Lazdijų sen., Buktos k. 2 | unikalus Nr. 4400-2241-9261, inventorinis Nr. CA-00000716 | 1 | 69900 |
| 3 | Pastatas-teisėjų bokštelis | Lazdijų r. sav., Lazdijų sen., Buktos k. 2 | unikalus Nr. 4400-2240-3249, inventorinis Nr. CA-00000712 | 1 | 2910 |
| 4 | Kiti inžineriniai statiniai-tvora | Lazdijų r. sav., Lazdijų sen., Buktos k. 2 | unikalus Nr. 4400-2240-3260, inventorinis Nr. CA-00000714 | 1 | 240000 |
| 5 | Kiti inžineriniai statiniai-stoginė žirgams | Lazdijų r. sav., Lazdijų sen., Buktos k. 2 | unikalus Nr. 4400-2038-2168, inventorinis Nr. CA-00000713 | 1 | 47000 |
| 6 | Kiti inžineriniai statiniai-aikštelės-šaligatviai | Lazdijų r. sav., Lazdijų sen., Buktos k. 2 | unikalus Nr. 4400-2240-3281, inventorinis Nr. CA-00000715 | 1 | 336000 |
| 7 | Nuotekų šalinimo tinklai-lietaus kanalizacijos tinklai | Lazdijų r. sav. | unikalus Nr. 4400-2240-8702, inventorinis Nr. CA-00000718 | 1 | 16600 |
| 8 | Nuotekų šalinimo tinklai-buitinių nuotekų tinklai | Lazdijų r. sav. | unikalus Nr. 4400-2408-8713, inventorinis Nr. CA-00000720 | 1 | 12700 |
| 9 | Vandentiekio tinklai- vandentiekio tinklai | Lazdijų r. sav. | unikalus Nr. 4400-2240-8686, inventorinis Nr. CA-00000723 | 1 | 71300 |
| 10 | Nuotekų šalinimo tinklai-buitinių nuotekų tinklai | Lazdijų r. sav. | unikalus Nr. 4400-2240-8757, inventorinis Nr. CA-00000719 | 1 | 23600 |
| 11 | Pastatas-arklidė | Lazdijų r. sav., Lazdijų sen., Buktos k. 2 | unikalus Nr. 4400-2038-2138, inventorinis Nr. CA-00002144 | 1 | 19900 |
| Iš viso: | | | | | 921230 |

|  |  |  |  |
| --- | --- | --- | --- |
| Eil. Nr. | Turto, patenkančio į nekilnojamąjį turtą, pavadinimas | Kiekis | Rinkos vertė (Eur) |
|  |
| 1. | Šiukšlių konteineriai | 5 | 314 |  |
| 2. | Vėliavų stovai | 3 | 837 |  |
| 3. | Dviračių stovai | 4 | 693 |  |
| 4. | Gėlynų vazonai | 13 | 7102 |  |
| 5. | Suoliukai | 66 | 1944 |  |
| 6. | Šiukšliadėžės prie suolų | 24 | 769 |  |
| 7. | Vaikų žaidimo laipynės | 1 | 4939 |  |
| 8. | Stacionari kėdė be apmušalo (tribūnoms) | 498 | 2309 |  |
| 9. | VIP kėdė mėlyno plastiko su pamušalu | 48 | 164 |  |
| 10. | Minkštasuoliai 3 vietų | 2 | 298 |  |
| 11. | Minkštasuoliai 2 vietų | 10 | 84 |  |
| 12. | Žurnalinis staliukas | 3 | 25 |  |
| 13. | Pastatoma rūbų kabykla | 2 | 119 |  |
| 14. | Serviravimo stalai | 4 | 843 |  |
| 15. | Metalinės spintelės su lentyna be durelių | 10 | 474 |  |
| 16. | Stelažai | 14 | 7 |  |
| 17. | Rašomas stalas | 1 | 18 |  |
| 18. | Kėdė | 2 | 37 |  |
| 19. | Pastatoma rūbų kabykla | 3 | 37 |  |
| 20. | Kanceliarinė spinta | 2 | 60 |  |
| 21. | Metalinė rūbų spintelė | 21 | 1554 |  |
| 22. | H-1 (WC kabinų įranga) | 7 | 80\*\* |  |
| Iš viso: | | | 22707 |  |
|  |  |  |  |  |

\*\* Turtas patenka į nekilnojamąjį turtą, jo vertės atidalintos sąlyginiu atskyrimu.

**Nustatyta viso vertinamo turto rinkos vertės 2021-08-12 dienai yra 943 937 (devyni šimtai keturiasdešimt trys tūkstančiai devyni šimtai trisdešimt septyni) eurai.** Lazdijų rajono savivaldybei nuosavybės teise priklausančio turto rinkos vertė nustatyta Uždarosios akcinės bendrovės „Marleksa“ 2021-08-31 parengtoje Kilnojamojo ir nekilnojamojo turto vertinimo ataskaitoje Nr. NT21-07-42.

**\_\_\_\_\_\_\_\_\_\_\_\_\_**